EkBass/fiwiki-20250220-pages-articles huggingface dataset:
The Jayhawks

The Jayhawks on yhdysvaltalainen country rock -yhtye, joka perustettiin Minneapolisissa, Minnesotassa vuonna 1985. Monet country rock -yhtyeet saivat vaikutteita Jayhawksilta 1980- ja 1990-luvulla. Yhtye on julkaissut yksitoista studioalbumia ja yhden kokoelma-albumin. == Jäsenet == ;Nykyinen kokoonpano * Gary Louris - kitara, laulu * Tim O'Reagan - rummut, laulu * Karen Grotberg - koskettimet, taustalaulu * Marc Perlman: basso, laulu ===Aikajana=== ==Diskografia== ===Studioalbumit=== Vuosi Albumi Listasijoitus Levy-yhtiö US US Heat US Folk UK 1986 The Jayhawks Bunkhouse 1989 Blue Earth Twin/Tone 1992 Hollywood Town Hall 192 11 American 1995 Tomorrow the Green Grass 92 41 1997 Sound of Lies 112 61 2000 Smile 129 60 2003 Rainy Day Music 51 70 2011 Mockingbird Time 38 2 92 Rounder 2016 Paging Mr. Proust 75 51 Thirty Tigers 2018 Back Roads and Abandoned Motels Legacy Recordings 2020 XOXO SHAM/Thirty Tigers ===Kokoelmat=== Vuosi Albumin nimi 2009 Music From The North Country - The Jayhawks Anthology ==Lähteet== Luokka:Yhdysvaltalaiset country-yhtyeet Luokka:Yhdysvaltalaiset rockyhtyeet
Jaakko Kiljunen

Jaakko Kiljunen (s. 1980) on suomalainen näyttelijä, joka on valmistunut Pietarin valtiollisesta teatteritaiteen akatemiasta vuonna 2009. Kiljunen on työskennellyt näyttelijänä Lappeenrannan kaupunginteatterissa ja Myllyteatterissa. Kiljunen esiintyi Myllyteatterin versioimassa Danten Jumalaisessa näytelmässä, joka sai kansainvälistä tunnustusta Makedoniassa järjestettävällä teatterifestivaalilla.http://www.myllyteatteri.fi/sites/default/files/DC_ePublication.pdf Kiljunen on työskennellyt näyttelijänä Pietarissa ja Vilnassa. Suomessa hän on tullut tunnetuksi tv-sarjasta Pirunpelto, jossa hän esittää venäläistä rikollista. Kiljusen isä on poliitikko ja tietokirjailija Kimmo Kiljunen. == Elokuva ja tv-sarja == Vuosi Televisiosarja Rooli 2001 Benner & Benner Jarno 2012 3OHA - The Zone Haastattelija 2013 Pirunpelto Volkov 2016–2018 Korpelan kujanjuoksu Hannu Laiho 2017 Presidentti Venäläinen lääkäri 2019 Ratamo Mustonen 2022 Rantabaari Jari == Lähteet == == Aiheesta muualla == * Myllyteatterin kotisivut * Kotisivu: https://www.jaakkokiljunen.com/ Luokka:Suomalaiset teatterinäyttelijät Luokka:Vuonna 1980 syntyneet Luokka:Elävät henkilöt
Borgward Isabella

Borgward Isabella on länsisaksalainen henkilöauto, jota valmistettiin vuosina 1954–1962. Tuotanto alkoi kesäkuussa 1954. Automallin edeltäjänä oli Borgward Hansa. Autoa valmistettiin kaksiovisena sedan-mallina sekä coupéna. Myös farmarimalli oli tuotannossa. Borgward-autojen tuotanto päättyi, kun Bremenin liepeillä sijainnut tuotantolaitos teki vararikon. Automallia myytiin Suomessa 1,5 litran bensiinimoottorilla valmistettuna. 1 490 kuutiosenttimetrin koneella auto saavutti 130 km/h huippunopeuden. 60 SAE-hevosvoiman nelisylinteristä moottoria voitaneen pitää omana aikakautenaan taloudellisena: 8,5 litran keskikulutuksellaan sataa kilometriä kohden. Omapaino oli 1 040 kilogrammaa, ja auto oli rekisteröity viidelle hengelle. pienoiskuva|Borgward Isabella Cabriolet Vuoden 1960 tietämillä auton hinta oli 930 000 Suomen markkaa.MMM 1961, s. 267. (Vuoden 1963 rahauudistuksen jälkeen tämä vastasi 9300 markkaa) == Lähteet == * Harjulehto, Seppo (päätoim.) et al: Mitä-Missä- Milloin, Kansalaisen Vuosikirja 1961. Helsinki: Otava, 1960. === Viitteet === == Aiheesta muualla == * Rare Driver: 1958 Borgward Isabella TS Coupe * Borgward Isabella 1954–1961 * A Borgward Isabella Under Splendid Lights * Collectible Borgward Isabella 55–61 Isabella Luokka:1950-luvun autot Luokka:1960-luvun autot
Eon

Eon tai EON voi tarkoittaa ainakin seuraavia: *Eon, Marvel-kustantamon luoma sarjakuvahahmo *E.ON, saksalainen energiayhtiö *EON Productions, brittiläinen elokuvatuotantoyhtiö *Ethnikí Orgánosis Neoléas, EON, Kreikassa 1936–1941 toiminut äärioikeistolainen nuorisojärjestö
0,05%

__NOTOC__ 0,05% on Scorngrainin toinen studioalbumi, joka julkaistiin 4. lokakuuta 2006. == Kappaleet == # # # # # # # # # == Kokoonpano == === Yhtye === * B. B. Enema – laulu * Dr Mike – kitara * A. I. – kitara * Herman – bassokitara * E – rummut === Tuotanto === * Kimmo Perkkiö – tuottaja, äänittäjä, miksaaja, masteroija * Sini-Tuuli Muttonen – valokuvat * Matti Immonen – muut valokuvat * Henri Villberg – layout, muut valokuvat == Arvostelut == * Imperiumi.net: 8+/10Imperiumi.net: Levyarvio == Lähteet == == Aiheesta muualla == * * Luokka:Vuoden 2006 albumit Luokka:Scorngrainin albumit
Cyberwarmachine

__NOTOC__ Cyberwarmachine on Scorngrainin esikoisalbumi, joka julkaistiin 29. maaliskuuta 2004. == Kappaleet == # # # # # # # # # == Kokoonpano == === Yhtye === * Dr. Mike – kitara, musiikkiohjelmointi * TwentynineA – laulu * Herbalizer – bassokitara (sessio) * Eniac – rummut, musiikkiohjelmointi === Tuotanto === * Kimmo Perkkiö – tuottaja, äänittäjä, miksaaja, masteroija * Minerva Pappi – masteroija * Jani "Belemar" Mikkonen – kansitaide, layout * Katri Kilpiä – valokuvat == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2004 esikoisalbumit Luokka:Scorngrainin albumit
Utopia. Paranoia. Perversions!

__NOTOC__ Utopia.Paranoia.Perversions! on Scorngrainin kolmas studioalbumi, joka julkaistiin 9. syyskuuta 2010. Albumia jaettiin ensin musiikkilehti Miasman kylkiäisenä, ja se julkaistiin digitaalisessa formaatissa lokakuussa. == Kappaleet == # # # # # # # # # == Kokoonpano == === Yhtye === * SinKone – laulu * Dr. Mike – kitara, musiikkiohjelmointi * Herman – bassokitara * -E- – rummut, musiikkiohjelmointi === Vierailevat muusikot === * Niilo Sevänen – laulu * Infection – laulu * Spellgoth – laulu * HV – musiikkiohjelmointi, laulu === Tuotanto === * Rane Paananen – miksaaja * Anssi Törrönen – grafiikka == Arvostelut == * Imperiumi.net: Imperiumi.net: Levyarvio * Kaaoszine.fi: 10/10 == Lähteet == == Aiheesta muualla == * * Luokka:Vuoden 2010 albumit Luokka:Scorngrainin albumit
Seututie 638

Seututie 638 on Jyväskylän Vaajakoskelta Leppäveden kautta Kuukanpäähän lähelle Tikkakoskea johtava seututie. Tie alkaa Vaajakosken moottoritien loppupäästä ja päättyy lähelle Jyväskylän lentoasemaa. Tien alkuosa on vanhempaa maantietä, joka kulkee Vaajakosken läpi taajamassa. Leppävedellä tiellä on noin kilometrin yhteinen osuus seututien 637 kanssa. Leppäveden ja Kuukanpään välinen osuus on uutta, vuonna 2008 valmistunutta maantietä. == Reitti == * Vaajakoski, Jyväskylä (vt 4, vt 9, vt 13, vt 23, E63, E75) * Leppävesi, Laukaa (st 637) * Kuukanpää, Jyväskylä (st 624) == Lähteet == * Google Maps == Aiheesta muualla == 638 Luokka:Jyväskylän liikenne
Eric Lloyd Wright

Eric Lloyd Wright (8. marraskuuta 1929 Los Angeles – 13. maaliskuuta 2023) oli yhdysvaltalainen arkkitehti ja kuuluisan arkkitehti Frank Lloyd Wrightin pojanpoika. Wright syntyi Los Angelesissa Franck Lloyd Wright Jr.:n pojaksi. Hän opiskeli arkkitehdiksi Kalifornian yliopistossa Los Angelesissa. Vuosina 1948–1956 hän työskenteli isoisänsä ja vuosina 1956–1978 isänsä yrityksessä. Tämän jälkeen hän perusti oman yrityksen Eric Lloyd Wright Architects and Planners. Hän osallistui usean isoisänsä suunnitteleman rakennuksen peruskorjaukseen. Hän suunnitteli myös Apulannan rumpalina tunnetulle Sipe Santapukille Heinolaan asuinrakennuksen. Useimmat Wrightin suunnittelemista rakennuksista sijaitsevat Yhdysvalloissa, mutta hän työskenteli myös Japaniin ja Kiinaan sijoittuvissa projekteissa. ==Merkittävimmät rakennukset== * Walker Residence, Carmel, Kalifornia * Gerald B. and Beverley Tonkenin talo, Cincinnati, Ohio * Monona Terrace, Madison, Wisconsin * The Wayfarer’s Chapel, Palo Verde, Kalifornia * First Christian Church, Thousand Oaks, Kalifornia * The Good Shepherd Church, Des Plaine, Illinois * The Institute of Mental Physics Joshua Tree, Kalifornia * Santaranta, yksityinen huvila Heinola, Suomi ==Lähteet== * Eric Lloyd Wright * http://www.fonecta.com/yritys/lehdistolle/tiedotteet/fi_FI/11012010/ Luokka:Yhdysvaltalaiset arkkitehdit Luokka:Vuonna 1929 syntyneet Luokka:Vuonna 2023 kuolleet
Operaatio Dervish

Operaatio Dervish oli liittoutuneiden ensimmäinen Jäämeren saattue toisen maailmansodan aikana. Se kuljetti Neuvostoliittoon sotamateriaalia. Saattue lähti 21. elokuuta 1941 Hvalfjörðurista Islannista ja saapui Arkangeliin 31. elokuuta. Sen kommodorina oli J. C. K. Dowding.Woodman, Richard s. 37 == Saattue == Saattueeseen kuului kuusi rahtialusta, joiden lastina oli raaka- aineita ja viisitoista laatikoihin pakattua Hawker Hurricane -hävittäjää. Alukset olivat Lancastrian Prince, New Westminster City, Esneh, Trehata, Llanstephan Castle ja alankomaalainen Alchiba. Lähisuojasta vastasivat hävittäjät Electra, Active ja Impulsive, miinanraivaajat Halcyon, Salamander ja Harrier sekä Shakespeare-luokan sukellusveneentorjuntatroolarit Hamlet, Macbeth ja Ophelia. Laivaston tankkeri Aldersdale avusti saattuetta. Saattueen kaukosuojana oli raskas risteilijä Shropshire suojanaan hävittäjät Matabele, Punjabi ja Somali. Saman aikaisesti saattueeseen kuulumaton lentotukialus Argus toimitti RAF:n 151. hävittäjälennoston 24 Hawker Hurricanea Murmanskin lähelle Vaegnan lentotukikohtaan. Norjassa toimineiden Saksan ilmavoimien tiedustelukoneet eivät havainneet saattuetta ja siten kaikki alukset pääsivät määränpäähänsä. == Seuraukset == Operaation onnistuttua aloitettiin säännöllinen Jäämeren poikki kulkeva saattuereitti Islannista Neuvostoliittoon. Saattueen paluumatka 28. syyskuuta oli ensimmäinen numeroitu saattue (QP-1) ja ensimmäinen numeroitu itään suuntautunut PQ-1 saapui Islannista Arkangeliin 11. lokakuuta. == Lähteet == * === Viitteet === Dervish Luokka:Vuoden 1941 sotahistoria
Jalo Sihtolan muotokuva (Yrjö Ollila)

Jalo Sihtolan muotokuva on taiteilija Yrjö Ollilan vesiväri- ja lyijykynätyö vuodelta 1910. Kooltaan työ on 48,5×38 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan. Yrjö Ollila maalasi ystävänsä, Jalo Sihtolan, muotokuvan yhdellä istunnolla. He olivat tutustuneet toisiinsa jo lapsina asuessaan toistensa naapurustossa Senaatintorin varrella. He olivat myös käyneet samaa koulua.Timo Huusko, Insinöörin rakkaus Ateneumin taidemuseon lahjoituskokoelmateos, 2003, s.86.Muotokuva maalattiin Ollilan ateljeessa, jossa oli kylmä. Siksi Sihtolalla on maalauksessa talvitakki päällään ja ajan muodin mukainen knalli vieressään. Hän sai muotokuvan lahjaksi taiteilijalta. Jalo Sihtola lahjoitti maalauksen vuonna 1956 Mika Waltarille, joka oli aina pitänyt työstä pitäen sitä parhaimpana Sihtolasta maalatuista muotokuvista. Myös Mika Waltari oli Jalo Sihtolan perhetuttuja jo lapsuudesta saakka.Kari Sihtola, Insinöörin rakkaus - Ateneumin taidemuseon lahjoituskokoelmateos, 2003, s.13. Taulun takana kehyksessä lukee muun muassa: YRJÖ OLLILA: "Insinööri Jalo Sihtola" myös täysin näköinen sillä ajankohdalla 1910. ==Lähteet== ==Aiheesta muualla== * Teoksen kuva: Suomen Kansallisgalleria: Kokoelmat: Jalo Sihtolan muotokuva. Luokka:Yrjö Ollilan maalaukset Luokka:Ateneumin kokoelmat Luokka:Muotokuvamaalaukset
SJK Akatemia

SJK Akatemia (kausina 2013–2015 FC Kerho 07) on Seinäjoen Jalkapallokerhon farmijoukkue, joka pelaa kaudella 2024 Ykkösliigassa. == Historia == Seinäjoen Jalkapallokerholle perustettiin reservijoukkue kaudeksi 2011 Nurmon Pallon paikalle Palloliiton Vaasan piirin Neloseen. Jari Kujalan valmennuksessa SJK /2 voitti Nelosen kaudella 2011 ja Kolmosen kaudella 2012. Joukkue ylsi kaudella 2012 myös Regions’ Cupin loppuotteluun, jossa Turun Pallokerho oli vahvempi jatkoajan jälkeen maalein 4–2. Joukkueessa pelasivat muun muassa entiset Veikkausliiga-pelaajat Mikael Muurimäki ja Lasse Männikkö. SJK:n reservijoukkueen noustua Kakkoseen joukkueen toiminta eriytettiin oman seuran FC Kerho 07:n alaisuuteen vuoden 2012 lopulla, sillä Palloliiton säännöt eivät salli kahden saman seuran joukkueen pelaamista kolmella ylimmällä sarjatasolla. Kerho 07 teki samalla farmisopimuksen SJK:n kanssa. Kakkosessa joukkue pelasi kaudet 2013–2015. Kaudella 2013 joukkue sijoittui pohjoislohkon seitsemänneksi ja kaudella 2014 länsilohkon kuudenneksi. Joulukuussa 2014 SJK luopui paikastaan A-poikien SM-karsintasarjassa ja keskitti pelaajakehitystoimintansa entistä enemmän Kerho 07:ään. Jo edeltävällä kaudella joukkueen avauskokoonpanosta noin yhdeksän pelaajaa oli A- tai B-juniori-ikäisiä. Kaudella 2015 Kerho 07 pelasi jälleen Kakkosen pohjoislohkossa, jossa se sijoittui toiseksi viimeiseksi eli yhdeksänneksi ja putosi Kolmoseen. Kaudeksi 2016 joukkueen nimeksi vaihdettiin SJK Akatemia. == Lähteet == == Aiheesta muualla == * SJK Akatemia Seinäjoen Jalkapallokerhon sivustolla Luokka:Seinäjokelaiset urheiluseurat Luokka:Suomalaiset jalkapalloseurat
Kirkas päivä

Kirkas päivä on taiteilija Yrjö Ollilan öljyvärimaalaus kankaalle vuodelta 1910. Kooltaan maalaus on 43,5×49,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan. Ollila opiskeli Pariisissa vuosina 1907-1909. Maalaustaiteen tuon ajan viimeisiä virtauksia oli muun muassa fauvismi, josta tuli Ollilan yksi päätapa maalata muutaman vuoden ajan. Myös Edvard Munch oli tuon ajan suuria esimerkkejä. Kirkas päivä -maalaus on noilta vuosilta. Se kuvaa on helsinkiläistä tehdasympäristöä talvisena päivänä kirkkain sinisin, keltaisin ja valkoisin värein.Timo Huusko, Insinöörin rakkaus - Ateneumin taidemuseon lahjoituskokoelmateos, 2003, s. 86. ==Lähteet== ==Aiheesta muualla== * Suomen Kansallisgalleria: Kokoelmat: Kirkas päivä. Luokka:Yrjö Ollilan maalaukset Luokka:Ateneumin kokoelmat Luokka:Maisemamaalaukset
Demodulaatio

Demodulaatio tarkoittaa alkuperäisen signaalin erottamista moduloidusta signaalista. Moduloitu signaali on usein suuritaajuista, esimerkiksi kun alkuperäinen signaali on sekoitettu kantoaaltoon ja se sisältää pienitaajuisemman signaalin (esim. ääniradiolähetys). Demodulaatioon on kehitetty useita menetelmiä, riippuen käytetystä modulaatio-menetelmästä. Amplitudimoduloitu (AM) signaali voidaan demoduloida (eli ilmaista) käyttämällä verhokäyräilmaisinta ().Lehto, A., Räisänen, A. (2006): "RF- ja mikroaaltotekniikka", kahdeksas, uudistettu painos, Otatieto, Helsinki, s. 219, 2006.. Verhokäyräilmaisin on elektroninen piiri, jonka sisääntuloon syötetään amplitudimoduloitu suuritaajuuksinen signaali ja ulostulosta saadaan signaalin verhokäyrä. Verhokäyräilmaisimissa voidaan käyttää puoliaalto- tai kokoaaltotasasuuntaustekniikkaa. Yksinkertainen ilmaisin on diodi, johon perustuivat mm. AM lähetysten alkuaikoina yleiset kidekoneet. Taajuusmoduloidun (FM) signaalin demodulointiin voidaan käyttää esimerkiksi Foster-Seeley diskriminaattoria, jossa taajuusmuutokset muutetaan amplitudimuutoksiksi. Vaihemoduloidun (PM) samoin kuin taajuusmoduloidun signaalin demodulointiin käytetään monesti vaihelukittua silmukkaaFloyd, Thomas L. (1999); "Electronic Devices", 3. painos, ss. 893-897, Prentice-Hall, New Jersey, 1999. (Phase Locked Loop, PLL). Delta-sigma (ΔΣ) moduloidun signaalin demodulaattorina voidaan periaatteessa käyttää yksinkertaista alipäästösuodatinta. ==Lähteet== Luokka:Dataliikenne Luokka:Radiotekniikka
Jokimaisema (Yrjö Ollila)

Jokimaisema on taiteilija Yrjö Ollilan öljyvärimaalaus kankaalle vuodelta 1921. Tämä 24×31 cm- kokoinen työ on liimattu pahville ja se kuuluu Ateneumin taidemuseon Ester ja Jalo Sihtolan lahjoituskokoelmaan. Ollila maalasi Jokimaisema-maalauksen Ranskassa, jossa hän perheineen asui vuosina 1920-1927. Ollila kuului Suomessa Septem-ryhmään ja maalauksessa näkyy septemiläisille ominainen väridekoraatio. Hän on kuitenkin jo siirtynyt osittain rakenteellisempaan ilmaisuun, johon Paul Cézannen taide oli häntä viitoittanut. Aiemmin 1910-luvulta lähtien hänen töitään oli leimannut tarkoitus kuvata tunnevaikutusta eikä ulkomuotoa.Huusko Timo, Insinöörin rakkaus - Ateneumin taidemuseon lahjoituskokoelmateos, 2003, s,86 ==Lähteet== ==Aiheesta muualla== * Suomen Kansallisgalleria: Kokoelmat: Jokimaisema. Luokka:Yrjö Ollilan maalaukset Luokka:Ateneumin kokoelmat Luokka:Maisemamaalaukset
Śląsk Wrocław

Śląsk Wrocław on puolalainen jalkapalloseura Wrocławin kaupungista. Seuran kapteenina toimii Sebastian Mila. Seura voitti Puolan pääsarjan mestaruuden vuonna 2011–12. Śląsk Wrocław on voittanut Puolan Cupin kahdesti. Seuran kotistadion on Stadion Miejski, joka toimi myös yhtenä stadioneista vuoden 2012 jalkapallon EM kisoissa. == Saavutuksia == *Puolan mestaruus (2): 1976/77, 2011/12. *Puolan cup (2): 1975/76, 1986/87. *Puolan supercup (2): 1987, 2012. *Puolan liigacup (1): 2008/09. == Aiheesta muualla == * Virallinen sivu * Śląsk Wrocław (90minut.pl) Luokka:Puolalaiset jalkapalloseurat Luokka:Wrocławin urheilu Luokka:Vuonna 1947 perustetut urheiluseurat
EY-numero

EY-numero, eli EINECS-, ELINCS- tai No Longer Polymers -numero, on aineen virallinen numero Euroopan unionissa. EINECS-numeroon saatavilla Euroopassa kaupallisessa käytössä olevien kemiallisten aineiden luettelossa (EINECS (1). ELINCS-numero on saatavilla Euroopassa ilmoitettujen aineiden luettelossa (sellaisena kuin se on tarkistettuna) (EUR 22543 EN, Euroopan yhteisöjen julkaisutoimisto, 2006, ISSN 1018-5593). No Longer Polymers -numero on saatavilla No Longer Polymers -aineiden luettelossa (sellaisena kuin se on tarkistettuna) (Euroopan yhteisöjen julkaisutoimiston asiakirja, 1997, ISBN 92-827-8995-0). EY-numero on seitsenmerkkinen XXX-XXX-X-tyyppinen numero, joka alkaa numerosta 200-001-8 (EINECS), 400-010-9 (ELINCS) ja 500-001-0 (No Longer Polymers). == Aiheesta muualla == * Reachneuvonta: tiettyjen vaarallisten aineiden yhdenmukaistettu luokitus ja merkinnät Luokka:Kemikaalien numerointijärjestelmät
Baikalinsimput

Baikalinsimput (Cottocomephoridae) on simppukaloihin kuuluva heimo. Heimon lajeja tavataan makeista vesistä Siperiasta. Toisinaan baikalinsimppujen katsotaan kuuluvan simppujen (Cottidae) heimoon. ==Lajit ja anatomia== Baikalinsimppujen heimoon kuuluu 4 sukua ja 9 lajia, muun muassa keltaeväsimppu (Cottocomephorus grewingkii). Kooltaan heimon kalat kasvavat suurimnmillaan noin 18 cm pitkiksi. Tyypillisiä piirteitä ovat suuri pää ja silmät sekä hyvin kookkaat rintaevät. ==Levinneisyys== Baikalinsimppulajeja tavataan Baikal-järvestä sekä eräistä muista lähistön joista ja järvistä. ==Lähteet== Luokka:Simppukalat
Suonpää

Suonpää voi tarkoittaa seuraavia: ;henkilöitä: * Ari Suonpää (s. 1962), suomalainen jalkapalloilija * Eveliina Mäkinen (o.s. Suonpää) (s. 1995), suomalainen jääkiekkomaalivahti ja olympiamitalisti * Juha Suonpää (s. 1963), suomalainen valokuvaaja ja valokuvauksen opettaja * Leo Suonpää (1911–1986), suomalainen poliitikko * Milka Suonpää, suomalainen näyttelijä * Pete Suonpää (s. 1980), suomalainen jääkiekkohyökkääjä * Toivo Suonpää (1889–1941), suomalainen näyttelijä ;paikkoja: * Suonpää, tilastoalue ja kulmakunta Koijärvellä nykyisessä Forssassa
Henri Brisson

Eugène Henri Brisson (31. heinäkuuta 1835 Bourges – 11. huhtikuuta 1912 Pariisi) oli ranskalainen poliitikko, joka toimi kahdesti Ranskan pääministerinä vuosina 1885–1886 ja 1898. Union républicaine -puolueeseen kuulunut Brisson tunnettiin vankkumattomana tasavaltalaisena sekä kirkon vallan vastustajana.Henri Brisson Encyclopædia Britannica Online Academic Edition. Viitattu 9.4.2013. Brisson oli koulutukseltaan lakimies. Toisen keisarikunnan aikana hän kuului keisari Napoleon III:n vastaiseen oppositioon ja kirjoitteli tasavaltalaisten lehtiin. Keisarikunnan kukistuttua Brisson nimitettiin syyskuussa 1870 Pariisin apulaispormestariksi, mutta hänet valittiin jo seuraavan vuoden helmikuussa uuteen kansalliskokoukseen pääkaupungin edustajana. Hän oli edustajainkamarin jäsenenä vuodesta 1876 kuolemaansa saakka, viimeiset kymmenen vuotta edustaen Bouches-du-Rhônen departementtia. Hän toimi kamarin puhemiehenä vuosina 1881–1885, 1894–1898, 1904–1905 sekä 1906–1912. Brisson tuli ensimmäisen kerran pääministeriksi maaliskuussa 1885 Jules Ferryn hallituksen kaaduttua. Brissonin ensimmäinen hallitus kesti kuitenkin vain saman vuoden loppuun. Myöhemmin hän toimi Panama-skandaaliin liittyneitä lahjussyytöksiä tutkineen toimikunnan puheenjohtajana. Brissonin toinen hallitus toimi heinäkuusta lokakuuhun 1898. Sen nopeaan kaatumiseen vaikutti Ranskaa kuohuttanut Dreyfus-skandaali sekä varsinkin sotaministerinä toiminut kenraali Jules Chanoine, joka muun hallituksen kannasta poiketen uskoi Alfred Dreyfusin syyllisyteen. Pääministerikausiensa jälkeen Brisson tuki voimakkaasti Ranskassa toteutettua kirkon ja valtion erottamista. ==Lähteet== ==Aiheesta muualla== *Henri Brisson Assemblée Nationale Luokka:Ranskan pääministerit Luokka:Vuonna 1835 syntyneet Luokka:Vuonna 1912 kuolleet
Tiffany Alvord

Tiffany Lynn Alvord (s. 11. joulukuuta 1992 Kalifornia) on yhdysvaltalainen laulaja ja lauluntekijä. Alvord oppi soittamaan pianoa kuusivuotiaana. Oman musiikin kirjoittamisen hän aloitti 10-vuotiaana, ja oppi kitaransoiton 12-vuotiaana. Huhtikuussa 2008, ollessaan 15-vuotias, hän alkoi lisätä itse tekemiään cover-kappaleita sekä omia kappaleitaan YouTubeen. Hän on julkaissut kaksi albumia, My Dream sekä My Heart Is. Alvordin YouTube-kanava kuuluu 50 tilatuimman musiikkikanavan joukkoon. Vuonna 2012 Alvord voitti Nivean järjestämän "This Kiss" -kilpailun, ja pääsi laulamaan Times Squarelle joulukuussa 2012 järjestettyyn "New Year’s Eve" -tapahtumaan. == Diskografia == * I've Got it Covered (2011) * My Dream (2011) * I've Got it Covered Vol. 2 (2012) * My Heart is (2012) * I've Got it Covered Vol. 3 (2013) * Legacy (2014) == Lähteet == == Aiheesta muualla == *Tiffany Alvordin kotisivut Luokka:Yhdysvaltalaiset laulajat Luokka:Vuonna 1992 syntyneet Luokka:Elävät henkilöt
Esko Pesonen

Esko Pesonen (11. tammikuuta 1925 Muurame – 15. huhtikuuta 2016 Turku)Kuolinilmoitus. Helsingin Sanomat 23.4.2016 s. C18 oli suomalainen näyttelijä. == Ura == Näyttelijänä itseoppinut, Jyväskylässä myymälänhoitajana toiminut Pesonen näytteli avustajana monissa Jyväskylän kaupunginteatterin tuotannoissa. Hän päätti jättää kauppiaan työt ja siirtyi näyttelijäksi Kokkolan teatteriin. Pisin kiinnitys hänellä oli Turun kaupunginteatterissa. Turussa hän tutustui 1970-luvulla Yleisradiossa työskennelleeseen Matti Ijäkseen, joka alkoi käyttää Pesosta monissa lastenohjelmissaan kuten Muni maailmani muni. Vähitellen Pesosesta tuli yksi Ijäksen elokuvien luottonäyttelijöistä, joka teki merkittävät roolityöt tämän televisioelokuvissa Viimeinen keikka, Painija ja Kolme yötä.Herrasmiehen muotokuva, teoksessa Monien Ijäksen elokuvien lisäksi Pesonen on tehnyt sivuosia muun muassa elokuvissa Tulipää, Kivenpyörittäjän kylä ja Juoksuhaudantie. Pesonen näytteli myös Carl Mestertonin ohjaamassa sarjassa Metsolat, jossa hänen roolinsa oli opettaja Ronkainen. Pesonen on haudattu Turun hautausmaalle. www.hautahaku.fi ==Lähteet== Luokka:Suomalaiset näyttelijät Luokka:Vuonna 1925 syntyneet Luokka:Vuonna 2016 kuolleet
Christian Due

Christian Due (1805 Trondheim, Norja – 1893 Trondheim (todennäköisesti)) oli norjalainen taidemaalari ja merijalkaväen upseeri. Vuonna 1834 Due johti Elida-nimisellä laivalla tehtyä maanmittausretkeä Pohjois-Norjan merivesillä. Tunnettu maisemamaalari Knud Baade oli matkalla mukana, ja on todennäköistä, että Duen ja Baaden yhdessä vietettämä aika innosti Dueta perehtymään maalaustaiteen tekemiseen. Vuosien 1833 ja 1842 välisenä aikana Due työskenteli maanmittaajana Pohjois-Norjan rannikoilla. Due piirsi tuolloin luonnoksia, joiden pohjalta hän myöhemmin teki maalauksia. Useat hänen maalauksistaan esittävätkin pohjoisnorjalaisia maisemia. Tällaisia ovat esimerkiksi Duen teokset Scenery from Eastern Finnmark (vuodelta 1859) ja Tromsø Strait (noin vuodelta 1850). Nimestään huolimatta jälkimmäinen teos ei paikallisten asukkaiden mukaan varsinaisesti esitä Tromssasta näkyvää salmea, vaan maiseman alkuperäinen vastine olisi Grøtsundin salmi nähtynä Reinøyan saarelta, joka sijaitsee kauempana pohjoisessa. == Lähteet == == Kirjallisuutta == * Luokka:Norjalaiset taidemaalarit Luokka:Vuonna 1805 syntyneet Luokka:Vuonna 1893 kuolleet
Käpylän voimistelijat

Käpylän voimistelijat on voimisteluseura. Seurassa harjoittelee useita joukkueita. Kilpailevia joukkueita ovat myös esimerkiksi Alessa ja Minessa. Kilpailevilla joukkueilla on harjoituksia useita kertoja viikossa. Mihinkään joukkueeseen ei ole pääsykokeita. Harjoitukset ovat Helsingin alueella. == Aiheesta muualla == * Käpylän voimistelijat Luokka:Suomalaiset voimisteluseurat Luokka:Käpylä
…Like Clockwork

…Like Clockwork on amerikkalaisen hard rock -yhtye Queens of the Stone Agen kuudes studioalbumi, joka julkaistiin Yhdysvalloissa 4. kesäkuuta 2013. Albumi on yhtyeen ensimmäinen basisti Michael Shumanin ja kosketinsoittaja/kitaristi Dean Fertitan kanssa. Albumi nousi Suomen virallisen listan sijalle 2. == Kappaleet == # # # # # # # # # # ==Muusikot== * Josh Homme – laulu, kitara, taustalaulu * Troy Van Leeuwen – kitara, taustalaulu, perkussiot, koskettimet * Dean Fertita – koskettimet, kitara, taustalaulu, perkussiot * Michael Shuman – basso, taustalaulu === Vierailevat muusikot === * Dave Grohl – rummut, perkussiot * Alex Turner * Trent Reznor * Jake Shears * Elton John – piano, koskettimet * Brody Dalle – laulu * James Lavelle * Joey Castillo – rummut, perkussiot * Nick Oliveri – laulu * Alain Johannes * Mark Lanegan – laulu * Jon Theodore – rummut, perkussiot == Arviot == * Metacritic: 82/100Metacritic aggregate * Alternative Press: Alternative Press * Allmusic: Allmusic review * The A.V. Club: A–The A.V. Club * Imperiumi: 8/10Queens Of The Stone Age …Like Clockwork Viitattu 7.12.2022. * Kaaoszine: 3/10Queens Of The Stone Age – Like Clockwork Viitattu 7.12.2022. * Rolling Stone: Rolling Stone * Rumba: Rumba * Rytmi: Rytmi * Soundi: Soundi == Aiheesta muualla == * ...Like Clockwork discogs.com -sivustolla == Lähteet == Luokka:Vuoden 2013 albumit Luokka:Queens of the Stone Agen albumit
Velika Ivančan joukkoampuminen

Velika Ivančan joukkoampuminen oli Serbiassa, Velika Ivančan kylässä 9. huhtikuuta 2013 tapahtunut joukkomurha, jossa kuoli tekijä mukaan lukien 14 ihmistä. Ampuja oli 60-vuotias mies, joka murhasi sekä sukulaisiaan että naapureitaan. Ampuja yritti tappaa myös itsensä, haavoittui vakavasti ja kuoli sairaalassa 11. huhtikuuta 2013. Tapaus oli eniten kuolonuhreja vaatinut joukkoampuminen maassa Balkanin sotien jälkeen. Ampuja Ljubiša Bogdanović oli palvellut Kroatian sodassa vuosina 1991–1995. == Lähteet == Luokka:Serbian historia Luokka:Murhat Luokka:Vuoden 2013 rikokset Luokka:Joukkosurmat
Émile Combes

Justin Louis Émile Combes (6. syyskuuta 1835 Roquecourbe – 25. toukokuuta 1921 Pons)Émile Combes Encyclopædia Britannica Online Academic Edition. Viitattu 9.4.2013. oli ranskalainen poliitikko, joka toimi Ranskan pääministerinä vuosina 1902–1905. Hänen hallituksensa merkittävin aikaansaannos oli kirkon ja valtion erottaminen vuonna 1905. Combes opiskeli nuorena pappisseminaarissa ja julkaisi vuonna 1860 väitöskirjansa La Psychologie de saint Thomas d’Acquin (Tuomas Akvinolaisen psykologia). Hän kuitenkin hylkäsi kirkon ennen pappisvihkimystään ja siirtyi opiskelemaan lääketiedettä. Hänet valittiin vuonna 1875 Ponsin kaupungin pormestariksi. Combes valittiin senaattiin vuonna 1885 Charente-Inférieuren departementista ja liittyi kirkonvastaisuudestaan tunnettuun radikaalipuolueeseen. Hän toimi opetusministerinä Léon Bourgeoisin hallituksessa 1895–1896 ja tuki myöhemmin pääministeri Waldeck-Rousseaun hallitusta. Vuonna 1902 Combesista tuli Waldeck-Rousseaun seuraaja pääministerinä. Dreyfus-jutun vaikutukset politiikassa kannustivat uutta hallitusta sekulaariin politiikkaan. Se sääti lait, joilla lähes kaikki uskonnolliset sääntökunnat lakkautettiin Ranskassa ja katolisen kirkon julkiset tehtävät varsinkin kansanopetuksessa poistettiin. Seurauksena oli Ranskan ja Vatikaanin välisten diplomaattisuhteiden katkeaminen. Combes kirjoitti hallituksensa linjauksia puolustaneet teokset Une Campagne laïque (1904) ja Une Deuxième Campagne laïque (1905). Hänen politiikkansa huipentui joulukuussa 1905 hyväksyttyyn lakiin kirkon ja valtion erottamisesta, joskin siinä vaiheessa hän ei enää ollut itse pääministerinä. Combesin hallitus kaatui affaire des fiches de délation (”ilmiantolappujen tapaus”) -nimellä tunnettuun skandaaliin, kun paljastui että kirkonvastaisena tunnettu sotaministeri, kenraali Louis André oli hankkinut vapaamuurariryhmiltä ilmiantoja taantumuksellisiksi ja katolisiksi epäillyistä armeijan upseereista. Combes kuitenkin pysyi arvostettuna tasavaltalaisten keskuudessa ja lokakuussa 1915 hänet kutsuttiin korkeasta iästään huolimatta salkuttomaksi ministeriksi Aristide Briandin hallitukseen. ==Lähteet== ==Aiheesta muualla== Luokka:Ranskan pääministerit Luokka:Ranskan opetusministerit Luokka:Vuonna 1835 syntyneet Luokka:Vuonna 1921 kuolleet
Back from the Grave

Back from the Grave on suomalaisen thrash metal -yhtyeen Faff-Beyn esikoisalbumi. Se julkaistiin vuonna 1988 levymerkillä Bad Vugum. Albumin musiikki oli ilmestyessään ristiriitaista, sillä se oli liian raskasta hc- punkkareille ja liian rosoista perinteisille metallimusiikin kuuntelijoille. Back from the Grave on yhtyeen tuotannon raskain studioalbumi. == Kappaleet == # # # # # # # # # # # # # # == Kokoonpano == * Maike – laulu, kitara * Jörge – kitara * The Sandman – bassokitara * Jarodias – rummut == Aiheesta muualla == * * == Lähteet == Luokka:Vuoden 1988 esikoisalbumit Luokka:Faff-Beyn albumit Luokka:Bad Vugumin albumit
René Viviani

René Viviani (8. marraskuuta 1863 Sidi Bel Abbès, Ranskan Algeria – 7. syyskuuta 1925 Le Plessis-Robinson, Ranska)René Viviani Encyclopædia Britannica Online Academic Edition. Viitattu 27.3.2013. oli ranskalainen vasemmistopoliitikko, joka toimi Ranskan pääministerinä ensimmäisen maailmansodan alussa vuosina 1914–1915. == Elämäkerta == Vivianin suku oli alkujaan Italiasta ja asettunut asumaan Ranskalle kuuluneeseen Algeriaan. Viviani kouluttautui lakimieheksi ja toimi asianajajana ensin Algerissa ja sitten Pariisissa. Hän erikoistui puolustamaan työläisten, sosialistien sekä ammattiyhdistysväen oikeuksia ja sai mainetta lahjakkaana puhujana. Viviani oli edustajainkamarin jäsenenä vuosina 1893–1902 Pariisista valittuna. Hän auttoi Jean Jaurès’ta ja Aristide Briandia Ranskan sosialistisen puolueen perustamisessa. Vuonna 1904 perustettiin sosialistinen sanomalehti L’Humanité ja seuraavana vuonna puolue nimellä Työväeninternationaalin ranskalainen osasto (SFIO). Sekä Viviani että Briand kuitenkin jättivät puolueen lokakuussa 1906 ryhtyäkseen ministereiksi Georges Clemenceaun hallitukseen.René Viviani Firstworldwar.com. Viitattu 9.4.2013. Viviani esiintyi tämän jälkeen ”riippumattomana sosialistina”. Hän oli Ranskan ensimmäinen työministeri, mutta Clemenceaun hallitus ei saanut työolojen alalla merkittäviä parannuksia aikaan. Hän jatkoi työministerinä vielä Briandin johtamassa hallituksessa marraskuuhun 1910 saakka ja sai aikaiseksi edellisen vuosikymmenen sosiaalilainsäädännön kodifioimisen. Joulukuusta 1913 kesäkuuhun 1914 Viviani toimi opetusministerinä. Presidentti Raymond Poincaré pyysi häntä kokoamaan hallituksen aivan maailmansodan kynnyksellä ja Vivianista tuli 16. kesäkuuta 1914 pää- ja ulkoministeri. Saksan julistettua sodan Ranskalle 3. elokuuta hän kuitenkin luopui ulkoministerin tehtävistä ja muodosti kuun lopussa Poincarén toiveiden mukaisesti kansallisen yhtenäisyyden hallituksen, johon tuli edustajia kaikista puolueista. Sota-asiat Viviani jätti pääasiassa ylipäällikkö Joseph Joffren päätösvaltaan. Viviania kritisoitiin Ranskan joukkojen kasvavasta asepulasta ja hän jätti pääministerin tehtävät lokakuussa 1915 Bulgarian liityttyä sotaan keskusvaltojen puolelle. Hän jatkoi kuitenkin oikeusministerinä maaliskuuhun 1917 saakka. Viviani edusti Ranskaa Kansainliiton kokouksissa Genevessä vuosina 1920 ja 1921 sekä Washingtonin konferenssissa. Vuodesta 1922 hän toimi senaatin jäsenenä. ==Lähteet== ==Aiheesta muualla== *René Viviani Assemblée Nationale Luokka:Ranskan pääministerit Luokka:Ranskan opetusministerit Luokka:Vuonna 1863 syntyneet Luokka:Vuonna 1925 kuolleet
S/M Party

S/M Party on suomalaisen thrash metal -yhtyeen Faff-Beyn EP-levy. Se julkaistiin vuonna 1988 levymerkillä Grave Records. == Kappaleet == # # # == Kokoonpano == * Maike – laulu, kitara * Jörge – kitara * The Sandman – bassokitara * Jarodias – rummut \+ * Tumppi Niemelä – äänittäjä, miksaaja, tuottaja == Aiheesta muualla == * * Luokka:Vuoden 1988 EP:t Luokka:Faff-Beyn albumit
Kauko Aromaa

Kauko Reijo Tapio Aromaa (9. lokakuuta 1943 Helsinki – 18. tammikuuta 2019 Helsinki) oli suomalainen kriminologi. Aromaa on koulutukseltaan valtiotieteiden maisteri 1969 ja lisensiaatti 1982. Hän toimi Euroopan kriminaalipolitiikan instituutin (HEUNI) ja Oikeuspoliittisen tutkimuslaitoksen johtajana. Aromaa jäi eläkkeelle vuonna 2011. Kauko Aromaan vanhemmat olivat teollisuusneuvos Asser Aromaa ja Kaino Edit Ruoho.Kuka kukin on 1978, s. 60. Viitattu 21.10.2021. ==Lähteet== Luokka:Suomalaiset yhteiskuntatieteilijät Luokka:Suomalaiset kriminologit Luokka:Vuonna 1943 syntyneet Luokka:Vuonna 2019 kuolleet
Veikko Paatero

Kaarlo Veikko Paatero (22. elokuuta 1903 Helsinki – 27. elokuuta 1986) oli suomalainen matemaatikko. Hän väitteli filosofian tohtoriksi ja oli Helsingin yliopiston apulaisprofessori 1938.Otavan Iso tietosanakirja, Otava 1966, osa 6, palsta 807 Hän toimi matematiikanopettajana myös kouluissa, Suomalaisen Normaalilyseon matematiikan, fysiikan ja kemian tuntiopettajana 1927−1932; vanhempana lehtorina 1932−1938. Hänen väitöskirjansa aihe oli Über die konforme Abbildung von Gebieten deren Ränder von beschränkter Drehung sind.Perinteen jatkajat. Normaalilyseo, opettajat Hän julkaisi tutkimuksia funktioteorian alalta. ==Lähteet== Luokka:Suomalaiset matemaatikot Luokka:Helsingin yliopiston professorit Luokka:Suomalaiset professorit Luokka:Vuonna 1903 syntyneet Luokka:Vuonna 1986 kuolleet
Tšekin Davis Cup -joukkue

Tšekin Davis Cup -joukkue edustaa Tšekkiä tenniksen Davis Cupissa. Tšekki osallistui ensimmäisen kerran Davis Cupiin vuonna 1921, silloin Tšekkoslovakiana. Vuodesta 1993 lähtien Tšekki on pelannut itsenäisenä maana. Maa on osallistunut Davis Cupiin 80 vuonna. Sinä aikana se on pelannut 200 maaottelua, voittanut 123 ja hävinnyt 76. Maa on voittanut Davis Cupin kolme kertaa, vuosina 1980 (Tšekkoslovakiana), 2012 ja 2013. == Lähteet == Luokka:Davis Cup -joukkueet Luokka:Tšekin tennis
Doesn’t Feel Like Laughing...

Doesn’t Feel Like Laughing... on suomalaisen thrash metal -yhtyeen Faff-Beyn toinen studioalbumi. Se julkaistiin vuonna 1990 levymerkillä Bad Vugum. == Kappaleet == # # # # # # # # # # == Kokoonpano == * Maike – laulu * Jörge – kitara * Kessler – bassokitara * Jarodias – rummut \+ * Tumppi Niemelä – tuottaja, äänittäjä, miksaaja == Aiheesta muualla == * * == Lähteet == Luokka:Vuoden 1990 albumit Luokka:Faff-Beyn albumit Luokka:Bad Vugumin albumit
Brågarpin kirkko

Brågarpin kirkko () on Ruotsissa Staffanstorpin kunnassa sijaitseva kirkkorakennus. Vanhan puisen sauvakirkon korvasi nykyinen kivikirkko 1100-luvun puolivälissä. Kirkon kastemalja on peräisin samalta ajalta. Nykyinen alttari on tehty 1950-luvun restauroinnin yhteydessä. Vanhaa vuodelta 1618 peräisin ollutta alttaria ei saatu palautettua hyvään kuntoon, niin se siirrettiin seurakuntataloon.Svenska kyrkan: Brågarps kyrka Viitattu 9.4.2013. ==Lähteet== ==Aiheesta muualla== Luokka:Skånen läänin kirkot Luokka:Staffanstorpin kunta Luokka:Ruotsin kivikirkot Luokka:Kirkot Lundin hiippakunnassa
Alfred zu Windischgrätz

Alfred Candidus Ferdinand, Windischgrätzin ruhtinas (myös muodossa Windisch- Graetz, ääntämys [vindišgre:ts]Suuri henkilökirja, s. 724. WSOY, Helsinki 2001.; 11. toukokuuta 1787 Bryssel, Itävallan Alankomaat – 21. maaliskuuta 1862 Wien, Itävalta)Nordisk familjebok (1921), s. 657–658 Runeberg.org. Viitattu 9.4.2013.Alfred, Fürst zu Windischgrätz Encyclopædia Britannica Online Academic Edition. Viitattu 27.3.2013. oli itävaltalainen sotamarsalkka, joka kukisti vallankumouksen Habsburgien valtakunnassa vuoden 1848 aikana. ==Elämänvaiheet== Alfred zu Windischgrätz kuului Steiermarkista lähtöisin olevaan Windisch-Graetzin merkittävään aatelissukuun, joka oli korotettu vuonna 1558 kreivilliseen ja 1804 ruhtinaalliseen arvoon. Windischgrätz aloitti sotilasuransa Itävallan keisarillisessa armeijassa vuonna 1804 ja palveli rykmentin komentajana Napoleonia vastaan käydyissä sodissa. Hän sai 1826 ylennyksen kenraalimajuriksi. Vuonna 1833 hänet ylennettiin sotamarsalkkaluutnantiksi ja nimitettiin divisioonankomentajaksi. Vuodesta 1840 hän toimi Böömin sotilaskomentajana. Windischgrätz tunnettiin jyrkkänä ja pelättynä taantumuksellisena. Kun vallankumous puhkesi maaliskuussa 1848, hänelle myönnettiin Wienissä rajoittamattomat sotilaalliset ja siviilivaltaoikeudet tilanteen hallitsemiseksi. Kesäkuussa hän kukisti kovaotteisesti kansannousun Prahassa. Hänen vaimonsa sai surmansa Prahan tapahtumien yhteydessä. Lokakuussa Windischgrätz ylennettiin sotamarsalkaksi ja hänelle myönnettiin täydet valtuudet kukistaa kumous Wienissä sekä salainen oikeus ottaa tarvittaessa komentoonsa kaikki keisarilliset joukot muualla paitsi Italiassa. 30\. lokakuuta hän otti yhteen unkarilaisten joukkojen kanssa Schwechatin taistelussa. Windischgrätz neuvoi keisari Ferdinand I:tä luopumaan kruunusta nuoren Frans Joosefin hyväksi joulukuussa 1848 ja puolusti keisarin perinteisten valtaoikeuksien säilyttämistä. Hänen mukaansa keisari oli joko hallitsija Jumalan armosta tai sitten ”kanuunoiden armosta”. Seuraavaksi Windischgrätz osallistui Unkarin kapinan kukistamiseen. Hänen joukkonsa miehittivät Budapestin tammikuussa 1849 ja ajoivat kapinalliset Tiszan toiselle puolelle, mutta sen jälkeen sotamenestys lakkasi. Hänellä oli myös yhteistyövaikeuksia pääministeriksi kohonneen lankonsa Felix Schwarzenbergin kanssa. Gödöllön taistelussa 6. huhtikuuta 1849 kärsityn tappion seurauksena Windischgrätz vapautettiin palveluksesta. Hän vetäytyi sen jälkeen viettämään eläkepäiviään Böömiin. Italian sodan yhteydessä vuonna 1859 hänet lähetettiin vielä diplomaattisiin tehtäviin Berliiniin ja nimitettiin Mainzin liittolinnoituksen komentajaksi. Windischgrätz julkaisi vuonna 1851 Unkarin kapinasta kertoneen teoksen Der winterfeldzug 1848-49 in Ungarn. Windischgrätzin samanniminen poika toimi vuosina 1893–1895 Itävallan pääministerinä. ==Lähteet== ==Aiheesta muualla== Luokka:Itävallan marsalkat Luokka:Vuonna 1787 syntyneet Luokka:Vuonna 1862 kuolleet
Open Ice Winter Classic Tampere

Open Ice Winter Classic oli 14. joulukuuta 2013 järjestetty ulkoilmaottelu Tampereen SM-liiga-seurojen, Tapparan ja Ilveksen, välillä. Se kuului SM- liigan sarjaohjelmaan kaudella , joten siitä jaettiin tavalliseen tapaan sarjapisteitä. Ottelu pelattiin Ratinan stadionilla. SM-liiga tiedotti ottelun järjestämisestä 9. huhtikuuta 2013. Edellisen kerran Tappara ja Ilves olivat kohdanneet ulkoilmaottelussa kaudella 1963–1964. Ottelussa tehtiin Tampereen paikallispelien yleisöennätys: 15062 henkeä. Stadionille olisi mahtunut vielä noin tuhat henkeä lisää, sillä yleisöä odotettiin jopa yli 16000 henkeä. Tapahtuman erityistä luonnetta juhlistakseen joukkueet pelasivat erikseen tapahtumaa varten suunnitelluissa peliasuissa, jotka olivat menneiden vuosikymmenien tyyliin puhtaat mainoksista. Kotijoukkue Tapparan pelasi sinisessä asussa ja Ilveksen peliasun pääväri oli valkoinen. Vähälumisesta joulukuusta huolimatta ulkoilmaottelu pelattiin sopivassa pakkaskelissä, mutta tapahtuma ei sujunut täysin ongelmitta. Jää murtui Ilveksen vaihtoaition edessä toisessa erässä ja peli keskeytyi lähes tunniksi. Iso osa katsojista poistui ylimääräisen katkon aikana, kun oli epäselvää, missä vaiheessa peli pääsee jatkumaan. Jääongelmien lisäksi järjestäjät saivat kritiikkiä pitkistä jonoista vessoihin ja juomapisteille. == Lähteet == Luokka:Jääkiekon SM-liiga Luokka:Jääkiekon ulkoilmaottelut Luokka:Jääkiekon derby-ottelut Luokka:Tampereen Ilves (jääkiekko) Luokka:Tappara Luokka:Tampereen urheilutapahtumat
Yrjö Paatero

Yrjö Veli Paatero (20. maaliskuuta 1901 Helsinki – 13. helmikuuta 1963 Turku) oli suomalainen hammaslääkäri ja professori. Hän oli vuodesta 1955 dosentti Helsingin yliopistossa ja 1961–1963 hammasröntgenologian professori Turun yliopistossa. Professorin arvonimen hän sai 1959.Otavan Iso tietosanakirja, Otava 1966, osa 6, palsta 807 Paatero tunnetaan erityisesti ortopantomografin kehittäjänä. Ortopantomografi on laite, jolla otetaan panoraamaröntgenkuva ihmisen leuoista ja hampaista. Paatero kehitti laitteen osittain Suomessa ja osittain Yhdysvalloissa vuosina 1949–1961. Laitteen ensimmäinen versio, parablografi, valmistui 1949, minkä jälkeen Paatero jatkoi tuotekehitystä Seattlen yliopistossa. Laitteen valmistusta varten perustettiin 1964 Palomex Oy, joka oli pitkään Instrumentariumin omistama ja toimii nykyisin Tuusulassa nimellä Palodex. Ennen hammaslääkärin uraansa Paatero opiskeli metalli- ja kauppa-aloja ja oli töissä muun muassa postinjakajana. Hänen koulumenestyksensä ei ollut mainittavaa ja hän joutuikin keskeyttämään koulunkäyntinsä useaan otteeseen. Paatero suoritti ylioppilastutkinnon töiden ohessa hyvin arvosanoin 1933, valmistui medikofiiliksi 1935 ja odontologian kandidaatiksi 1936. Väitöskirjansa Paatero sai valmiiksi jo 1939. Talvisodan puhjettua Paatero määrättiin kesken opintojensa Veripalveluun, jonka valvonnasta hän myöhemmin vastasi. Hän kuitenkin opiskeli samanaikaisesti ja väitteli hammaslääketieteen lisensiaatiksi ja tohtoriksi 1941. Vuonna 1945 Paatero aloitti Helsingin yliopiston hammaslääketieteen laitoksen kirurgian osaston apulaisopettajana vastaten laitoksen röntgentutkimuksesta ja -diagnostiikasta. Hänet sai professorin arvonimen 1959 ja aloitti 1961 Turun yliopiston hammaslääketieteellisen röntgenologian professorina. ==Lähteet== Luokka:Suomalaiset hammaslääkärit Luokka:Suomalaiset professorit Luokka:Turun yliopiston professorit Luokka:Suomalaiset professorin arvonimen saaneet Luokka:Vuonna 1901 syntyneet Luokka:Vuonna 1963 kuolleet
Lauri Paavolainen

Lauri Paavolainen (17. helmikuuta 1899 Kivennapa – 12. marraskuuta 1958 Helsinki)Toimitusjohtaja Lauri Paavolainen kuollut (maksullinen artikkeli) Helsingin Sanomat 13.11.1958, s. 19, HS Aikakone. Viitattu 26.3.2018. oli suomalainen diplomi-insinööri, yritysjohtaja ja järjestöjohtaja. Hän oli Oy Strömberg Ab:n apulaistoimitusjohtaja 1937–1956 ja toimitusjohtaja 1956–1958. Vuosina 1950–1953 hän oli Suomen Metalliteollisuusyhdistyksen puheenjohtaja ja 1953–1958 Suomen Teollisuusliiton hallituksen puheenjohtaja.Otavan Iso tietosanakirja, osa 6, palsta 814. Otava, 1968. Paavolainen oli myös Teknillisen korkeakoulun sähkötekniikan assistentti vuosina 1927–1936, Suomalaisten Teknikkojen Seuran puheenjohtaja 1936–1940, Suomen sähköinsinöörien liiton varapuheenjohtaja 1942–1951 ja Suomen Reserviupseeriliiton valtuuskunnan puheenjohtaja vuodesta 1946.Kuka kukin on 1954, s. 609 Runeberg.org. Viitattu 26.3.2018. Lauri Paavolaisen isä oli nuorsuomalaisen puolueen kansanedustaja Pekka Paavolainen. Kirjailija Olavi Paavolainen oli hänen veljensä. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Suomalaiset järjestöjohtajat Luokka:Vuonna 1899 syntyneet Luokka:Vuonna 1958 kuolleet
Galaksimuuri

Galaksimuurit (tunnetaan myös nimillä galaksisäikeet, superjoukkoryhmät ja hyperjoukot) ovat maailmankaikkeuden suurimpia tunnettuja rakenteita. Galaksimuurien koko on usein noin 50–80 megaparsekia, ja ne muodostavat melko selkeät rajat maailmankaikkeuden suurten, tyhjien alueiden ympärille. Galaksimuurit koostuvat superjoukoista, eli pienemmässä mittakaavassa suurista määristä yksittäisiä galakseja. Linnunrata kuuluu galaksimuuriin nimeltä Kalojen–Valaskalan superjoukkoryhmä. ==Lähimpien galaksimuurien kartta== == Katso myös == *Galaksijoukko *
Julija Putintseva

Julija Putintseva (s. 7. tammikuuta 1995 Moskova, Venäjä) on kazakstanilainen tennispelaaja. Parhaimmillaan hän on sijoittunut WTA:n maailmanlistalla kaksinpelissä sijalle 27 helmikuussa 2017. Hän on voittanut urallaan kuusi ITF-turnausta kaksinpelissä. Putintseva vaihtoi kansalaisuuttaan toukokuussa 2012 Venäjästä Kazakstaniin. == Lähteet == == Aiheesta muualla == * * Luokka:Kazakstanilaiset tennispelaajat Luokka:Venäläiset tennispelaajat Luokka:Vuonna 1995 syntyneet Luokka:Elävät henkilöt
Elina Svitolina

Elina Myh’ailivna Svitolina (, s. 12. syyskuuta 1994 Odessa) on ukrainalainen tennispelaaja. Parhaimmillaan hän on sijoittunut WTA:n maailmanlistalla kaksinpelissä kolmannelle sijalle syyskuussa 2017 ja nelinpelissä sijalle 108 toukokuussa 2015. Hän on voittanut urallaan 13 WTA-turnausta kaksinpelissä ja kaksi nelinpelissä. Grand Slam -turnauksissa Svitolinan paras saavutus on puolivälieriin pääsy Ranskan avoimissa 2015 ja 2017 sekä Australian avoimissa 2018 ja 2019. Svitolina oli junioreissa maailmanlistan ykkösenä kesäkuussa 2010. == Tennisura == Svitolina voitti vuonna 2010 Ranskan avointen tyttöjen kaksinpelin. Marraskuussa 2012 hän voitti 18-vuotiaana Punen 125 000 Yhdysvaltain dollarin WTA-turnauksen. Turnausvoiton myötä hän nousi maailmanlistalla sijalta 156 sijalle 114. Ensimmäisen WTA-tason turnauksensa Svitolina voitti heinäkuussa 2013 päihitettyään Bakun turnauksen loppuottelussa Shahar Pe'erin. Vuonna 2014 hän voitti Bakun turnauksen loppuottelussa Bojana Jovanovskin. Kolmannen WTA-turnausvoittonsa Svitolina saavutti huhti-toukokuussa 2015 Marrakechissa, jossa hän voitti loppuottelussa Tímea Babosin. Ranskan avoimissa hän eteni puolivälieriin. Helmikuussa 2016 Svitolina ilmoitti entisen maailmanlistan ykkösen, Justine Heninin, liittyneen hänen valmennustiimiinsä. Neljännen turnausvoittonsa Svitolina saavutti Kuala Lumpurissa maaliskuussa 2016. Siellä hän voitti loppuottelussa Eugenie Bouchardin. Turnausvoiton myötä Svitolina nousi maailmanlistan sijalle 14. Rio de Janeiron olympialaisissa 2016 Svitolina yllätti kolmannella kierroksella puolustavan olympiavoittajan ja maailmanlistan ykkösen, Serena Williamsin, suoraan kahdessa erässä, ja eteni puolivälieriin. Aiemmissa neljässä heidän kohtaamisessaan Svitolina oli voittanut vain yhden erän. Puolivälierissä hän hävisi Petra Kvitováa vastaan. Tammi-helmikuussa 2017 Svitolina voitti Taipein ja Dubain turnaukset ja nousi maailmanlistalla kymmenen parhaan joukkoon. Huhti-toukokuussa hän voitti Istanbulin turnauksen sekä Rooman turnauksen. Ranskan avoimissa hän eteni puolivälieriin, missä hävisi Simona Halepille. Wimbledonissa hän hävisi neljännellä kierroksella. Elokuussa Svitolina voitti Toronton turnauksen. Yhdysvaltain avoimissa hän hävisi neljännellä kierroksella, mutta nousi turnauksen jälkeen julkaistulla maailmanlistalla kolmanneksi. Tammikuussa 2018 Svitolina voitti kauden avanneen Brisbanen turnauksen. Australian avoimissa hän eteni puolivälieriin, missä hävisi maailmanlistan sijalla 37 olleelle Elise Mertensille. Helmikuussa hän voitti Dubain turnauksen. == Lähteet == == Aiheesta muualla == * * Luokka:Ukrainalaiset tennispelaajat Luokka:Vuonna 1994 syntyneet Luokka:Elävät henkilöt
Harmaakuukkeli

Harmaakuukkeli (Perisoreus canadensis) on varisten heimoon kuuluva varpuslintu. ==Tuntomerkit== Harmaakuukkeli on 29 cm pitkä, se painaa keskimäärin 70 grammaa ja sen siipiväli on 45 cm. Harmaakuukkeli on vaaleanharmaa, pitkäpyrstöinen ja lyhytnokkainen lintu. Ulkonäössä on suurta vaihtelua populaatioiden välillä. Kaikien populaatioiden aikuisilla yksilöillä on kuitenkin mustat silmät, nokka ja jalat sekä valkoinen korvalaikku ja kurkku. ==Levinneisyys== Harmaakuukkelia tavataan Kanadassa ja Yhdysvalloissa. ==Elinympäristö== Harmaakuukkelit elävät tavallisimmin kuusi- ja pihtametsissä. Ne ovat syrjäisten metsien lintuja, eivätkä elä vakituisen ihmisasutuksen läheisyydessä. ==Ravinto== Harmaakuukkeli on kaikkiruokainen ja käyttää ravinnokseen esimerkiksi niveljalkaisia, marjoja, raatoja, linnunmunia ja -poikasia sekä sieniä. ==Lähteet== Luokka:Varikset
Anders Pacchalenius

Anders Mikkelinpoika Pacchalenius (k. 1679) oli suomalainen virkamies. Hän oli ensin lainlukijana Ylä-Satakunnassa, sitten Pohjois-Suomen alilaamannina. Hän tarkasti yhdessä muiden kanssa 1648 Abraham Kollaniuksen lainsuomennoksen. Aikoinaan on esitetty, että hän olisi laatinut yhdessä Etelä-Suomen alilaamannin Henrik Jaakonpojan kanssa täysin uuden lainsuomennoksen vuonna 1653, mutta sitä ei ole löytynyt. Pacchalenius julkaisi suomennoksen Viipurin piispan Henrik Castreniuksen kirjasta Cantio cycnea, se on meidän Herran Jesuxen Christuxen vijmeisest puhest, ristin päälle rippuessa.Otavan Iso tietosanakirja, Otava 1968, osa 6, palsta ==Kirjallisuutta== *Kustavi Grotenfelt, Kaksi satakuntalaista kirjailijaa 1600-luvulta: Antti Pacchalenius ja Mattias Bosk, 1925 (6 s.), Eripainos Satakunta-albumista ==Lähteet== Luokka:Suomalaiset juristit Luokka:Suomentajat Luokka:Syntymävuosi tuntematon Luokka:Vuonna 1679 kuolleet